S-67/2010

Mál þetta, sem dómtekið var í dag, er höfðað með ákæru útgefinni af lögreglustjóranum á höfuðborgarsvæðinu 9. febrúar 2010 á hendur E-x-x Z-x-x, kt. 000000-0000, Hringbraut 4, Hafnarfirði, fyrir fjárdrátt með því að hafa, á tímabilinu frá 9.-23. nóvember 2007, er hún vann við afgreiðslustörf í verslun Bónus, Holtavegi 1, Reykjavík, dregið sér peninga úr afgreiðslukössum verslunarinnar í eftirgreind 5 skipti, alls 47.534 krónur:

1) Þann 9. nóvember 8.000 krónur.

2) Þann 15. nóvember 7.000 krónur.

3) Þann 20. nóvember 9.532 krónur.

4) Þann 20. nóvember 8.002 krónur.

5) Þann 23. nóvember 15.000 krónur.

Telst þetta varða við 247. gr. almennra hegningarlaga nr. 19/1940.

Þess er krafist að ákærða verði dæmd til refsingar og til greiðslu alls sakarkostnaðar.

Í málinu er þess krafist af hálfu Bónus, kt. 000000-0000, að ákærða verði dæmd til greiðslu skaðabóta að fjárhæð 21.760 krónur ásamt vöxtum samkvæmt 8. gr. vaxtalaga nr. 38/2001 frá tjónsdegi, en síðan dráttarvöxtum samkvæmt 9. gr. sömu laga að liðnum mánuði frá birtingu kröfunnar til greiðsludags.

Verjandi ákærðu krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 og var það tekið til dóms án frekari sönnunarfærslu er sækjanda og verjanda ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærða hefur skýlaust játað brot sitt. Sannað er með játningu ákærðu og öðrum gögnum málsins að ákærða er sek um þá háttsemi sem henni er gefin að sök og er brot hennar rétt heimfært til refsiákvæða í ákæru.

Ákærða er fædd í mars 1986. Hún hefur ekki áður sætt refsingu svo kunnugt sé. Við ákvörðun refsingar verður litið til þess að ákærða hefur játað brot sitt greiðlega. Jafnframt til þess að langt er um liðið síðan ákærða framdi brot sín. Þykir refsing ákærðu hæfilega ákveðin fangelsi í 30 daga, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærða almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Leyst verður úr skaðabótakröfu samkvæmt d-lið II. bráðabirgðaákvæðis laga um meðferð sakamála nr. 88/2008. Verður ákærða dæmd til að greiða Bónus skaðabætur að fjárhæð 21.760 krónur ásamt vöxtum samkvæmt 8. gr. vaxtalaga nr. 38/2001 frá 23. nóvember 2007 til 7. maí 2010, en með dráttarvöxtum samkvæmt 9. gr. sömu laga frá þeim degi til greiðsludags.

Ákærða greiði málsvarnarþóknun skipaðs verjanda síns, H-kvk-ef L-kvk-ef héraðsdómslögmanns, 100.400 krónur að meðtöldum virðisaukaskatti.

Af hálfu ákæruvaldsins flutti málið Ó-kk-nf I-kk-nf Ó-kk-nf fulltrúi lögreglustjórans á höfuðborgarsvæðinu.

R-kvk-nf H-kvk-nf héraðsdómari kveður upp dóm þennan.

D ó m s o r ð :

Ákærða, E-x-x Z-x-x, sæti fangelsi í 30 daga, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærða almennt skilorð 57. gr. almennra hegningarlaga.

Ákærða greiði Bónus, kt. 000000-0000, skaðabætur að fjárhæð 21.760 krónur ásamt vöxtum samkvæmt 8. gr. vaxtalaga nr. 38/2001 frá 23. nóvember 2007 til 7. maí 2010, en með dráttarvöxtum samkvæmt 9. gr. sömu laga frá þeim degi til greiðsludags.

Ákærða greiði málsvarnarþóknun skipaðs verjanda síns, H-kvk-ef L-kvk-ef héraðsdómslögmanns, 100.400 krónur.

R-kvk-nf H-kvk-nf.